**Pasūtītāja Izpildītāja**

līguma uzskaites Nr. 2155 līguma uzskaites Nr.\_\_\_\_\_\_\_\_\_\_\_

**Līgums**

„resursu vadības sistēmas Horizon uzturēšana”

Rīgā, 2018.gada 5.aprīlī

**Zāļu valsts aģentūra**, reģistrācijas Nr.90001836181, juridiskā adrese Jersikas iela 15, Rīga, tās direktora vietā – direktora vietnieka Jāņa Zvejnieka personā, kurš rīkojas saskaņā ar Veselības ministrijas 2018.gada 5.marta rīkojumu Nr.13-05/65, turpmāk tekstā saukts **Pasūtītājs**, no vienas puses, un

**SIA** “**Cervon Latvia**”, reģistrācijas Nr.40003822399, juridiskā adrese Buļļu iela 9, Rīga, tās valdes priekšsēdētāja Mārtiņa Pikšas personā, kurš rīkojas uz Statūtu pamata, no otras puses,

abi kopā un katrs atsevišķi, turpmāk saukti par **PUSĒM**, bez spaidiem, maldības un viltus, saskaņā ar iepirkuma „RESURSU VADĪBAS SISTĒMAS HORIZON UZTURĒŠANA”, identifikācijas Nr.ZVA 2018/1, (turpmāk – **Iepirkums**) rezultātiem un Izpildītāja Iepirkumāiesniegto piedāvājumu(turpmāk – **Piedāvājums**), noslēdz šo līgumu (turpmāk tekstā saukts – **Līgums**) ar šādiem nosacījumiem:

1. **LĪGUMA PRIEKŠMETS**
	1. Pasūtītājs pasūta, un Izpildītājs saskaņā ar iesniegto piedāvājumu, šī Līguma un tā pielikumu nosacījumiem un Pasūtītāja norādījumiem, sniedz Pasūtītājam resursu vadības sistēmas Horizon un tās integrācijas risinājumu ar citām ZVA informācijas sistēmām, nodrošinot savstarpēju datu apmaiņu, uzturēšanas un lietotāju konsultēšanas pakalpojumus, **turpmāk – Pakalpojums**.
	2. Pakalpojuma sniegšanas kārtība un Pakalpojuma apraksts ir noteikts Līguma pielikumā Tehniskais piedāvājums (Pielikums Nr.1), kas ir šī Līguma neatņemama sastāvdaļa.
	3. Izpildītājs apņemas sniegt Pakalpojumu atbilstoši Tehniskajam piedāvājumam, Finanšu piedāvājumam (Pielikums Nr.2), šī Līguma nosacījumiem un Pasūtītāja norādījumiem.
	4. Pasūtītājs apņemas veikt samaksu par pienācīgi un kvalitatīvi sniegto Pakalpojumu saskaņā ar šī Līguma un tā pielikumu noteikumiem.
	5. Izpildītājam, nodrošinot Pakalpojumu, nerodas tiesības izmantot Pasūtītāja informācijas sistēmās esošos datus, izņemot Līgumā paredzētajiem mērķiem.
2. **LĪGUMA SUMMA UN SAMAKSAS KĀRTĪBA**
	1. Līguma **kopējā summa** par Pakalpojuma sniegšanu **nevar pārsniegt EUR 29 999.99 (divdesmit deviņi tūkstoši deviņi simti deviņdesmit deviņi euro, 99 centi)**, neieskaitot pievienotās vērtības nodokli.
	2. Pasūtītājs Līguma ietvaros nav saistīts ar konkrētu pasūtāmo darbu apjomu un veic pasūtījumus atbilstoši vajadzībai un savām finanšu iespējām, t.i., Pasūtītājam ir tiesības neizmantot visu plānoto Pakalpojumu apjomu.
	3. Detalizēts summu, kas var veidot Līguma kopējo summu, atšifrējums ir norādīts Līguma pielikumā Nr.2 (Finanšu piedāvājums).
	4. Puses vienojas, ka Finanšu piedāvājums ietver visas izmaksas, kas saistītas ar Līguma izpildi, darbaspēka, transporta izmaksas, valstī noteiktās nodevas un nodokļi (izņemot PVN) un pārējās izmaksas (peļņu un ar riska faktoriem saistītās izmaksas), kas saistītas ar Līguma pilnīgu un kvalitatīvu izpildi. Nekāda veida papildus maksājumi no Pasūtītāja Izpildītājam netiek paredzēti.
	5. Pasūtītājs pieņem un atzīst par derīgiem bez paraksta un zīmoga Izpildītāja elektroniski sagatavotos rēķinus, ja tie tiek noformēti atbilstoši normatīvo aktu prasībām. Pretējā gadījumā Izpildītājam jāiesniedz Pasūtītājam rēķins rakstveidā.
	6. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.
	7. Līguma ietvaros atsevišķi pasūtāmo darbu (izmaiņu, konfigurēšanas, integrācijas utt.), turpmāk - **Darba uzdevumu**, izpilde tiek veikta, pamatojoties uz Pasūtītāja norādījumiem un Līguma nosacījumiem, un tā ietvaros savstarpēji saskaņotajiem Darba uzdevumu pieteikumiem. Darba uzdevuma pieteikuma veidlapas paraugs ir šī Līguma pielikumā Nr.5.
	8. Pasūtītājs ieskaita Izpildītājam samaksu:
		1. par iepriekšējā mēnesī sniegtajām konsultācijām klātienē (konsultatīvajām vizītēm) ne vēlāk kā 10 (desmit) dienu laikā no brīža, kad ir parakstīts attiecīgais nodošanas – pieņemšanas akts un Izpildītājs ir iesniedzis rēķinu vai nosūtījis uz e-pasta adresi: info@zva.gov.lv;
		2. par pasūtītajiem un izpildītajiem Darba uzdevumiem, ne vēlāk kā 10 (desmit) dienu laikā no brīža, kad ir parakstīts attiecīgais nodošanas – pieņemšanas akts un Izpildītājs ir iesniedzis rēķinu vai nosūtījis uz e-pasta adresi: info@zva.gov.lv;
		3. par Horizon integrācijas risinājumu ar citām ZVA IS koda uzturēšanu un garantijas nodrošināšanu – par iepriekšējā mēnesī veiktajiem darbiem, ne vēlāk kā 10 (desmit) dienu laikā no brīža, kad ir parakstīts attiecīgais nodošanas – pieņemšanas akts un Izpildītājs ir iesniedzis rēķinu vai nosūtījis uz e-pasta adresi: info@zva.gov.lv
		4. par Pasūtītāja informēšanu par jaunākajām sistēmas Horizon versijām, to aprakstu un iespējām tās lejupielādēt, vienādos maksājumos **–** par katrupakalpojuma sniegšanas 1 (vienu) mēnesi;
		5. par Pasūtītāja konsultēšanu par Horizon izmantošanu pa tālruni vai e-pastu neierobežotā apmērā darba laikā no plkst. 9:00 līdz 17:00, par iepriekšējā mēnesī sniegtajām konsultācijām, ne vēlāk kā 10 (desmit) dienu laikā no brīža, kad ir parakstīts attiecīgais nodošanas – pieņemšanas akts un Izpildītājs ir iesniedzis rēķinu vai nosūtījis uz e-pasta adresi: info@zva.gov.lv
	9. Pasūtītājam nav pienākums apmaksāt jebkādus Izpildītāja izdevumus un zaudējumus par tiem pakalpojumiem, kurus Izpildītājs nav veicis vai par kuriem Līgumā noteiktajā kārtībā ir konstatētas un nav novērstas nepilnības.
	10. Par apmaksas datumu tiek uzskatīta diena, kad naudas summa ir pārskaitīta no Pasūtītāja bankas konta uz Izpildītāja, šajā Līgumā norādīto norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).
	11. Pasūtītājs, veicot norēķinus ar Izpildītāju, ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.).
3. **DARBU NODOŠANAS - PIEŅEMŠANAS KĀRTĪBA**
	1. Pēc Darba uzdevuma izpildes pabeigšanas Izpildītājs 3 (trīs) darba dienu laikā iesniedz Pasūtītājam no savas puses parakstītu darbu nodošanas - pieņemšanas aktu 2 (divos)eksemplāros.
	2. Pasūtītājs 15 (piecpadsmit) darba dienu laikā pēc Izpildītāja parakstīta pieņemšanas-nodošanas akta un/vai attiecīgā nodevuma saņemšanas pārbauda veiktā darba atbilstību Darba uzdevumam un šī Līguma noteikumiem, un, ja pārbaudes rezultāti ir pozitīvi, Pasūtītāja pilnvarotā kontaktpersona paraksta pieņemšanas-nodošanas aktu.
	3. Ja nodevuma pārbaudes gaitā konstatē veiktā darba neatbilstību Darba uzdevumam vai Līguma noteikumiem, dokumentācijas nepilnības vai citus trūkumus, Pasūtītājs par tiem informē Izpildītāju, nosūtot informāciju uz Izpildītāja pilnvarotās kontaktpersonas e-pastu. Pasūtītājs vienojas ar Izpildītāju par termiņu trūkumu novēršanai un apstiprina to e-pasta vēstulē. Trūkumi tiek novērsti uz Izpildītāja rēķina. Pēc minēto trūkumu novēršanas izdarāma attiecīgā nodevuma atkārtota nodošana - pieņemšana.
	4. Ja 3.2.punktā noteiktajā laika periodā Pasūtītājs nav veicis iesniegtā nodevuma pieņemšanu, vai nav konstatējis trūkumus atbilstoši Līguma 3.3.punkta nosacījumiem, vai nav nosūtījis Izpildītājam (uz Izpildītāja pilnvarotās kontaktpersonas e-pastu) motivētu lūgumu darbu pieņemšanas termiņa pārcelšanai, tiek uzskatīts, ka Izpildītāja nodevums ir akceptēts un Pasūtītājam nav iebildumu par tā kvalitāti.
	5. Pušu pilnvarotās Kontaktpersonas, kas ir tiesīgas pieteikt Darba uzdevumus, saskaņot tos, kā arī veikt izpildīto darbu pieņemšanu un parakstīt attiecīgos aktus ir norādītās Līguma pielikumā Nr.1. Pilnvaroto pārstāvju nomaiņas gadījumā, Puse 3 (trīs) dienu laikā paziņo par to otrai Pusei, nosūtot attiecīgo informāciju uz 10.sadaļā minēto faksu/e-pasta adresi.
4. **PUŠU SAISTĪBAS UN TIESĪBAS**
	1. Pasūtītājs:
		1. nodrošina Izpildītāju ar līgumsaistību izpildei nepieciešamo informāciju un organizatorisko palīdzību;
		2. iepriekš saskaņotajā laikā nodrošina Izpildītāja darbinieku iekļūšanu Pasūtītāja telpās Pasūtītāja atbildīgā pārstāvja klātbūtnē Pakalpojuma sniegšanai;
		3. samaksā Izpildītājam par kvalitatīvi un Līguma noteikumiem atbilstoši sniegto Pakalpojumu saskaņā ar Līguma nosacījumiem;
		4. ir tiesīgs no Izpildītāja saņemt informāciju par Pakalpojuma izpildes gaitu un Pasūtītāja interesējošiem jautājumiem saistībā ar to;
		5. ir tiesīgs no Izpildītāja saņemto informāciju izpaust trešajām pusēm un izmantot to pēc saviem ieskatiem;
		6. ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.), veicot norēķinus ar Izpildītāju;
		7. ir tiesīgs pieprasīt Pakalpojuma izpildē iesaistīto speciālistu maiņu, savu prasību atbilstoši motivējot. Šajā gadījumā Izpildītājs apņemas 5 (piecu) darba dienu laikā nodrošināt speciālista nomaiņu ar citu, ne mazāk kvalificētu speciālistu.
	2. Izpildītājs:
		1. apliecina, ka ir iepazinies ar Līguma noteikumiem un atzinis tos par saistošiem un izpildāmiem, veicot savus pienākumus saistībā ar šī Līguma noteikumiem, kā arī apliecina, ka Izpildītāja rīcībā atrodas pietiekoši darbinieku, nepieciešamo materiālo un citu līdzekļu, lai kvalitatīvi un savlaicīgi veiktu visus Līgumā noteiktos pienākumus;
		2. apņemas ar savu darbību nodrošināt Pakalpojuma izpildi saskaņā ar šo Līgumu un tajā minētā kvalitātē un noteiktā termiņā. Izpildītājs uzņemas pilnu atbildību par sava izpildītā darba kvalitāti;
		3. sagatavo un iesniedz pieņemšanas nodošanas aktus, piesūta rēķinus Pasūtītājam par sniegto Pakalpojumu saskaņā ar Līguma noteikumiem;
		4. apņemas nekavējoties rakstiski informēt Pasūtītāju par jebkādām grūtībām Līguma izpildes procesā, kas varētu aizkavēt savlaicīgu Līguma izpildi;
		5. nodrošina, ka Pakalpojumu sniedz Izpildītāja piedāvājumā norādītie speciālisti. Citu speciālistu iesaistīšanai Pakalpojumu sniegšanā nepieciešams rakstisks saskaņojums ar Pasūtītāja pilnvaroto pārstāvi;
		6. Izpildītājam ir pienākums nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar to Izpildītājam ir pienākums aizstāt minētos darbiniekus ar citiem.
		7. nodrošina, ka visi Izpildītāja darbinieki, kuri iesaistīti Pakalpojumā, pirms pielaides pie Pakalpojuma paraksta un Pasūtītāja pilnvarotajam pārstāvim iesniedz Saistību rakstu, saskaņā ar Līguma Pielikumā Nr.3 esošo paraugu, un Interešu konflikta deklarāciju, saskaņā ar Līguma Pielikumā Nr.4 esošo paraugu;
		8. Izpildītājs apliecina, ka ir informēts par Pasūtītāja ieviesto Informācijas drošības pārvaldības sistēmu atbilstoši ISO/IEC 27001:2013 standartam, un apņemas ievērot Pakalpojuma izpildes gaitas atbilstību ISO/IEC 27001:2013 standarta prasībām.
5. **PUŠU ATBILDĪBA UN LĪGUMSODI**
	1. Puses atbild viena otrai par tiešajiem zaudējumiem, kas otrai Pusei nodarīti viņu ļaunprātības vai neuzmanības dēļ, izņemot neiegūto peļņu.
	2. Par zaudējumiem, ko nodarījušas trešās personas, Puses atbild tikai tad, ja tā pati, pretēji Līgumam, devusi iespēju šo zaudējumu nodarīt, vai kad tā varējusi zaudējumus novērst.
	3. Par apmaksas kavējumu, izņemot gadījumus, kad tāds kavējums radies Izpildītāja darbības un/vai bezdarbības rezultātā, Izpildītājs ir tiesīgs aprēķināt Pasūtītājam līgumsodu par katru kavēto maksājuma dienu 0,1% (nulle komats viens procents) apmērā no nokavētā maksājuma summas.
	4. Par Pakalpojuma sniegšanas kārtības vai termiņu neievērošanu, Pasūtītājam ir tiesības aprēķināt Izpildītājam līgumsodus saskaņā ar Līguma un tā pielikumu nosacījumiem.
	5. Ja Izpildītājs nenodrošina iesniegtajā piedāvājumā norādīto speciālistu vai līdzvērtīgas kvalifikācijas speciālistu, kuru nomaiņa ir saskaņota ar Pasūtītāju, piedalīšanos pakalpojumu sniegšanā, Pasūtītājam ir tiesības aprēķināt Izpildītājam līgumsodu EUR 1000,00 (viens tūkstotis *euro*) par katru gadījumu, kad konstatēta neatbilstoša speciālista nodarbināšana.
	6. Līguma darbības laikā Pusēm aprēķināmo un ieturamo līgumsodu kopējā summa nevar būt lielākā par 10% (desmit procenti) no Līguma kopējās summas bez PVN.
	7. Pasūtītājs, veicot norēķinus ar Izpildītāju, ir tiesīgs jebkurā brīdī ieturēt viņam no Izpildītāja pienākošos maksājumus (zaudējumus, līgumsodus utt.).
	8. Līgumsoda samaksa neatbrīvo Puses no līgumsaistību izpildes pilnā apmērā.
6. **NEPĀRVARAMA VARA**
	1. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, avārijas (ugunsnelaime, plūdi Pasūtītāja vai Izpildītāja objektos utt.), kas ir saistīti ar šī Līguma izpildes nodrošināšanu.
	2. Puse, kura atsaucas uz 6.1. punktā minētajiem apstākļiem, par to iestāšanos otrai Pusei rakstiski paziņo ne vēlāk kā 10 (desmit) darba dienu laikā, pievienojot kompetentas valsts institūcijas izziņu, kas apstiprina šo faktu.
	3. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
7. **LĪGUMA DARBĪBAS TERMIŅŠ**
	1. Līgums stājas spēkā 2018.gada 5.aprīlī un ir spēkā 12 (divpadsmit) mēnešus vai līdz brīdim, kad kopējā par Pakalpojuma sniegšanu Izpildītājam samaksātā summa sasniedz EUR 29 999.99 (divdesmit deviņi tūkstoši deviņi simti deviņdesmit deviņi euro, 99 centi), neieskaitot pievienotās vērtības nodokli.
	2. Puses var izbeigt Līguma darbību pirms termiņa, noslēdzot attiecīgo rakstveida vienošanos.
	3. Pasūtītājam ir tiesības jebkurā laikā bez iemeslu paskaidrošanas vienpusēji atkāpties no Līguma, 30 (trīsdesmit) dienas iepriekš rakstiski par to informējot Izpildītāju un samaksājot Izpildītājam par Līguma noteikumiem atbilstoši veikto un pieņemto Pakalpojuma apjomu.
	4. Izpildītājam ir tiesības vienpusēji izbeigt šo Līgumu gadījumā, ja Pasūtītājs pārkāpj šī Līguma noteikumus un 30 (trīsdesmit) darba dienu laikā no rakstiska paziņojuma saņemšanas dienas nav novērsis Izpildītāja norādīto Līguma pārkāpumu (veicis samaksu). Šajā gadījumā Pasūtītāja pienākums ir samaksāt Izpildītājam par faktiski veikto Piegādi un citus Līgumā paredzētos maksājumus.
8. **KONFIDENCIALITĀTE**
	1. Konfidenciāla ir visa un jebkāda Līguma darbības laikā iegūtā informācija par otru Pusi, kuru šī otrā Puse ir norādījusi kā Konfidenciālu.
	2. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
	3. Pušu pienākums ir nodrošināt, ka tās amatpersonas, darbinieki, konsultanti un citas personas, kuras izmantos Pušu informāciju, saņems, un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm šajā Līgumā.
	4. Puses apņemas sniegt informāciju saviem darbiniekiem un/vai pārstāvjiem tikai nepieciešamības gadījumā un tādā apjomā, kas nepieciešams tikai Līguma izpildei.
	5. Par konfidenciālu netiek uzskatīts Līguma esamības fakts un tā priekšmets.
	6. Informācija netiek uzskatīta par konfidenciālu, ja tai jābūt vai tā kļuvusi publiski pieejama saskaņā ar normatīvajiem aktiem.
9. **PĀRĒJIE NOSACĪJUMI**
	1. Izpildītājs nodod Pasūtītājam tiesības uz Izpildītāja Līguma izpildes rezultātā radītajiem un piegādātajiem Līguma ietvaros izstrādātajiem nodevumiem:
		1. neierobežoti un netraucēti lietot nodevumus Pasūtītāja iestādes vajadzībām, tajā skaitā nodot citiem izstrādātājiem, kas veic iepriekš minēto IS izstrādi, pilnveidošanu vai uzturēšanu, izmaiņu veikšanai tajos, lai nodrošinātu Pasūtītāja vajadzības;
		2. tulkot, adaptēt un jebkādi citādi pārveidot nodevumus un reproducēt šādi iegūtos rezultātus;
		3. demonstrēt nodevumus trešajām personām bez Izpildītāja atļaujas pieprasīšanas;
		4. Izpildītājs nodod Pasūtītājam visus dokumentus un visu nepieciešamo informāciju (source code, object code u.c.) minēto tiesību realizēšanai.
	2. Līgumā vai tā pielikumos ietvertie nosacījumi var tikt grozīti vai papildināti tajā gadījumā, ja Puses vai to pilnvarotie pārstāvji paraksta papildus vienošanās protokolu. Jebkuras Līguma izmaiņas vai papildinājumi tiek noformēti rakstveidā, izņemot 3.5. punktā minēto gadījumu, un kļūst par šī Līguma neatņemamu sastāvdaļu.
	3. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
	4. Pušu domstarpības, kas saistītas ar Līguma izpildi, tiek risinātas vienošanās ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
	5. Līgums ir saistošs Pušu tiesību un saistību pārņēmējs.
	6. Juridiskās puses vai bankas rekvizītu maiņas gadījumā Pušu pienākums ir 10 (desmit) darba dienu laikā rakstiski paziņot par to otrai Pusei.
	7. Līgums sastādīts 2 (divos) vienādos eksemplāros latviešu valodā, katrs uz 16 (sešpadsmit) lapām, tajā skaitā Līguma pielikumi Nr.1- Nr.5, no kuriem viens atrodas pie Pasūtītāja un viens pie Izpildītāja. Abiem Līguma eksemplāriem ir vienāds juridiskais spēks.
10. **PUŠU REKVIZĪTI**

|  |  |  |  |
| --- | --- | --- | --- |
| **Pasūtītājs:****ZĀĻU VALSTS AĢENTŪRA**Juridiskā adrese: Rīga, Jersikas iela 15, LV-1003Reģistrācijas numurs: 90001836181Telefons: 67078440; fakss: 67078428e-pasts: info@zva.gov.lv Valsts kases Rīgas norēķinu centrsBankas konts: LV24TREL9290579005000Bankas kods: TRELLV22Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Svens Henkuzensz.v. | **Izpildītājs:****Cervon Latvia SIA** Juridiskā adrese: Faktiskā adrese: Reģistrācijas numurs: Telefons:; fakss: Banka: Bankas kods: Bankas konts: 706Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mārtiņš Pikšaz.v. |  |  |

**Pielikums Nr.1**

pie 2018.gada \_\_\_\_.aprīļa

Pasūtītāja Līguma uzskaites Nr.\_\_\_\_\_\_\_

Izpildītāja Līguma uzskaites Nr.\_\_\_\_\_\_\_\_\_

**TEHNISKAIS PIEDĀVĀJUMS**

Tehniskais piedāvājums Horizon sistēmas uzturēšanai un tās integrācijas risinājumu ar citām IS interfeisu uzturēšanai.

|  |  |  |
| --- | --- | --- |
| Nr. p.k. | Tehniskā specifikācija | Piedāvājums |
| 1. | Veikt pasūtītāja informēšanu par jaunākajām sistēmas versijām un iespējām tās lejupielādēt, nosūtot informāciju uz iepirkuma līgumā norādītās kontaktpersonas e-pastu 12 (divpadsmit) mēnešus no līguma noslēgšanas. | Tiks nodrošināts.Sk. punktā 1. |
| 2. | Veikt pasūtītāja konsultēšanu pa tālruni vai e-pastu saistībā ar sistēmas uzturēšanu 320 darba stundu apmērā 12 (divpadsmit) mēnešus no līguma noslēgšanas. | Tiks nodrošināts.Sk. punktā 2. |
| 3. | Veikt Horizon ZVAIS, Personāla un ZREDIP integrāciju garantijas / koda uzturēšanas darbus 12 (divpadsmit) mēnešus no līguma noslēgšanas. | Tiks nodrošināts.Sk. punktā 3. |
| 4. | Veikt plānoto Horizon ZVAIS, Personāla, ZREDIP un citu IS integrācijas uzturēšanu 360 darba stundu apmērā 12 (divpadsmit) mēnešus no līguma noslēgšanas. | Tiks nodrošināts.Sk. punktā 4. |
| 5.  | Autora mantisko tiesību nodošanas kārtība | Tiks nodrošināta Sk. punktā 5. |

## Informēšana par jaunām versijām

**Prasība**: Veikt Pasūtītāja informēšanu par jaunākajām integrāciju versijām un iespējām tās lejupielādēt, nosūtot informāciju uz iepirkuma līgumā norādītās kontaktpersonas e-pastu 12 (divpadsmit) mēnešus no līguma noslēgšanas. Kā arī Horizon sistēmas kļūdu gadījumos tiks nodrošināta sazināšanās ar ražotāju par kļūdu novēršanu.

**Piedāvājums**: Tiks nodrošināta Pasūtītāja informēšana par jaunākām VISMA Horizon izstrādātām produktu versijām un iespējām tās lejupielādēt, sūtot informāciju uz līgumā norādītās kontaktpersonas e-pasta adresi. Pie katra programmas papildinājuma vai jauninājuma kontaktpersona saņems aprakstu par veiktām izmaiņām un pieejamiem programmas jauninājumiem. LR Likumdošanas un normatīvo aktu izmaiņu gadījumos kontaktpersona saņem lietotāja instrukciju par darbībām, kas jāveic programmā, lai ievērotu attiecīgas izmaiņas

**Pakalpojuma izmaksas**: Pasūtītājs līdz līguma beigām iegūst informēšanu par jaunākajām produkta versijām bezmaksas.

## Sistēmas izmantošanas konsultācijas par telefonu/e-pastu

**Prasība**: Veikt Pasūtītāja konsultēšanu pa tālruni vai e-pastu saistībā ar sistēmas izmantošanu 12 (divpadsmit) mēnešus no līguma noslēgšanas.

**Piedāvājums**: Mutiskas konsultācijas pa tālruni () un/vai e-pastu t atbalsta perioda laikā ir paredzētas darba dienu laikā no 9:00 līdz 17:00.

**Pakalpojuma izmaksas**: Horizon konsultācijas tiek sniegtas pēc stundu tarifa likmes par faktiski izmantotajām stundām. Vienas stundas izcenojums ir EUR (bez PVN). Izpildītājs tehniskās specifikācijas 2.punktā minētos darbus plāno realizēt 320 darba stundās. Gadījumā, ja pasūtītos darbus ir iespējams realizēt ar mazāko skaitu darba stundām, apmaksa par neizmantotām stundām netiek ieturēta.

## Horizon integrāciju koda uzturēšana

**Prasība**: Horizon ZVAIS, Personāla un ZREDIP integrāciju garantija / koda uzturēšanas darbi 12 (divpadsmit) mēnešus no līguma noslēgšanas.

**Piedāvājums**: Tiks nodrošināta Horizon ZVA IS, Personāla, ZREDIP un citu, līguma ietvaros veikto, IS integrācijas risinājumu garantija / koda uzturēšana. Programmu kļūdu novēršana garantijas periodā ir bezmaksas un netiek uzskaitīta kā tehniskā atbalsta pakalpojumu darbietilpība. Kļūdu novēršanai tiek piemērota sekojoša kārtība:

* Ja darbu nevar turpināt (sistēmas avārijas tipa darbības traucējums): maksimālais reakcijas laiks - 4 stundas, novēršanas laiks - 1 diena;
* Ja darbu var turpināt ar ierobežoto funkcionalitāti: maksimālais reakcijas laiks - 1 diena, novēršanas laiks - 2 dienas;
* Nenozīmīga kļūda, netraucē sistēmas funkcionalitāti: maksimālais reakcijas laiks - 2 dienas, novēršanas laiks - 6 dienas.

Ar reakcijas laiku tiek saprasts laiks no pieteikuma saņemšanas brīža līdz Izpildītājs ir uzsācis darbu.

**Pakalpojuma izmaksas**: Horizon integrācijas risinājumu garantijas /koda uzturēšanas maksa jeb abonēšanas maksa – regulārs ikmēneša maksājums, kas no Piegādātāja puses ietver resursu rezervēšanu konkrētam klientam (tehnisko resursu un dažāda profila speciālistu) un projekta pārvaldību. Abonēšanas maksa visu Horizon integrāciju uzturēšanai mēnesī sastāda EUR 150 (bez PVN).

## Horizon integrācijas izmaiņu ieviešana

**Prasība**: Horizon ZVAIS, Personāla, ZREDIP un citu IS integrācijas izmaiņu ieviešana, izpēte, konsultācijas un apmācība, dokumentēšana atbilstoši izmaiņu pieprasījumiem 12 (divpadsmit) mēnešus no līguma noslēgšanas.

**Piedāvājums**: Tiks nodrošināts Horizon ZVAIS, Personāla, ZREDIP un citu IS integrācijas izmaiņu ieviešana, izpēte, konsultācijas un apmācības, dokumentēšana atbilstoši izmaiņu pieprasījumiem saskaņā ar noteikto kārtību:

1. Izpēte. Izpildītāja pārstāvji veic pieprasījuma izpēti, lai noskaidrot detaļas un identificētu optimālo izpildes veidu. Pasūtītāja un Izpildītāja pārstāvji vienojas par pieprasījuma vienotu izpratni – izmaiņu darba uzdevuma galīgo formulējumu.
2. Novērtējums. Darbs apjoms tiek novērtēts stundās, tiek sarēķināti izpildes termiņi. Novērtējums tiek sarēķināts, balstoties uz pieredzes no iepriekšējiem pasūtījumiem.
3. Saskaņošana. Pasūtītāja un Izpildītāja pārstāvji vienojas par darba apjomu, izpildes termiņiem un risināšanas prioritāti, nodevumiem.
4. Izpilde. Izpilde paredz koda labošanu, testēšanu, izmaiņas dokumentācijā un rezultāta nodošanu, ieviešanu.

Pieprasījumus var pieteikt pa tālruni () un/vai e-pastu.

Izpildītājs nodrošina pieprasījumu saskaņošanu, risināšanu, savukārt, Pasūtītājs sniedz pieprasījuma risināšanai nepieciešamo papildus informāciju. Izpildītājs informē Pasūtītāju par pieprasījuma risināšanas gaitu.

Pieprasījumu risināšana tiek pārtraukta saņemot Pasūtītāja apstiprinājumu, ka piedāvātais risinājums ir pieņemams vai, ka pieprasījumu var slēgt citu iemeslu dēļ.

Gadījumos, kad pieprasījuma risināšanas gaitā tiek konstatēts, ka problēmas novēršanai nepieciešama trešās puses programmatūras izstrādātāja (ražotāja) iejaukšanās, tas tiek saskaņots ar Pasūtītāju, un pieprasījums tiek nosūtīts attiecīgajam ražotājam.

Konsultatīvas vizītes laiks tiek savstarpēji saskaņots. Tiek ņemta vērā konsultācijas mērķa aktualitāte – ja nepieciešama konsultācija darba procesa nepārtrauktības nodrošināšanai, vizīte var būt nodrošināta 1 darba dienas laikā. Mazākas aktualitātes gadījumā vizītes laiks ir saskaņojams vismaz vienu dienu iepriekš.

Garantijas laiks ieviestajām izmaiņām ir 2 (divi) gadi.

**Pakalpojuma izmaksas**: Tehniskais atbalsts, kas ietver Horizon integrācijas izmaiņu attīstību un modificēšanu atbilstoši Pasūtītāja vēlmēm, dokumentācijas atjaunošanu atbilstoši veiktajām izmaiņām, konsultāciju klātienē pakalpojumu sniegšanai u.c. Pasūtītājs norēķinās atbilstoši iepriekš saskaņotajam darbu apjomam. Vienas stundas izcenojums ir EUR (bez PVN). Izpildītājs tehniskās specifikācijas 5.punktā minētos darbus plāno realizēt 360 darba stundās. Gadījumā, ja pasūtītos darbus ir iespējams realizēt ar mazāko skaitu darba stundām, apmaksa par neizmantotām stundām netiek ieturēta.

## Autora mantisko tiesību nodošanas kārtība

Autora mantiskās tiesības uz šī piedāvājuma izpildes rezultātā radītajiem autortiesību objektiem, kas noteiktas Latvijas Republikas “Autortiesību likuma” 15. pantā, pāriet Pasūtītājam pēc tam, kad Programmatūra ir izgatavota un Pasūtītājs pilnībā samaksājis Izpildītājam Maksu. Pasūtītājs saņem tiesības uz visiem grafiskajiem un/vai tekstuālajiem, un/vai audiovizuālajiem (ar vai bez skaņas pavadījuma) autortiesību objektiem jebkādā fiksācijas veidā. Izpildītājam nav tiesības Programmatūru izmantot pēc saviem ieskatiem. Pasūtītājam ir tiesības nodot risinājumu vai informāciju par to trešajām pusēm, Pasūtītāja funkciju nodrošināšanai, kā arī izmaiņu veikšanai IS.

Izpildītājs veic izmaiņu pieprasījuma izstrādi, testēšanu un dokumentācijas papildināšanu, pamatojoties uz Pasūtītāja apstiprināto un saskaņoto darba uzdevumu. Izpildītājs piegādā realizētās izmaiņas programmatūras laidiena veidā kopā ar laidiena aprakstu, kurā apkopoti visi konkrētajā piegādē realizētie izmaiņu pieprasījumi un kļūdu labojumi (ja tādi veikti) un citu savstarpēji saskaņoto dokumentāciju.

**TEHNISKĀ SPECIFIKĀCIJA**

1. Informēšana par jaunām versijām.

Izpildītājam 12 (divpadsmit) mēnešu periodā no Līguma spēkā stāšanas brīža jānodrošina Pasūtītāja informēšana par jaunākajām sistēmas Horizon versijām, to aprakstu un iespējām tās lejupielādēt, līguma darbības laikā sūtot informāciju uz Pasūtītāja e-pasta adresēm: Ludmila.Grisane@zva.gov.lv un Tatjana.Berdnikova@zva.gov.lv. Horizon sistēmas kļūdu gadījumos jānodrošina sazināšanās ar ražotāju par kļūdu novēršanu.

1. Sistēmas izmantošanas konsultācijas.

Izpildītājam 12 (divpadsmit) mēnešu periodā no Līguma spēkā stāšanas brīža jānodrošina Pasūtītāja konsultēšana par Horizon izmantošanu pa tālruni vai e-pastu neierobežotā apmērā darba laikā no plkst. 9:00 līdz 17:00.

No Pasūtītāja puses uzdod Izpildītājam jautājumus (gan telefoniski, gan elektroniski) ir pilnvaroti:

1. Finanšu uzskaites, analīzes un plānošanas nodaļas vadītāja L.Grišāne – e-pasta adrese: Ludmila.Grisane@zva.gov.lv; tālr.67078405;
2. Finanšu uzskaites, analīzes un plānošanas nodaļas vadītāja vietniece T.Berdņikova – e-pasta adrese: Tatjana.Berdnikova@zva.gov.lv; tālr.67078404.

No Izpildītāja puses apstrādāt elektroniski iesūtītos jautājumus un sniegt atbildes telefoniski ir pilnvaroti:

1. , e-pasta adrese;
2. , e-pasta adrese:;

Gadījumā, ja ar Izpildītāju nav iespējams sazināties pa telefonu (netiek atbildēts/abonents nav pieejams), Pasūtītājs ir tiesīgs aprēķināt Izpildītājsm līgumsodu EUR 3,00 (trīs euro) apmērā par katru nepieejamības darba stundu. Atbildes uz e-pastiem Izpildītājam jāsniedz šajā punktā minētā darba laika ietvaros 8 darba stundu laikā no jautājuma nosūtīšanas brīža. Pasūtītājs ir tiesīgs aprēķināt Izpildītājam līgumsodu EUR 3,00 (trīs euro) apmērā par katru nokavēto atbildes darba stundu.

1. Horizon integrācijas risinājumu koda uzturēšana.

Izpildītājam jānodrošina Horizon integrācijas risinājumu ar citām ZVA IS koda uzturēšana 12 (divpadsmit) mēnešu periodā no Līguma spēkā stāšanas brīža un garantija līdz pilnīgai saistību izpildei, nodrošinot noteiktos reakcijas un novēršanas laikus:

* 1. Programmatūras un/vai tās dokumentācijas kļūdu novēršana garantijas periodā netiek uzskaitīta kā tehniskā atbalsta pakalpojumu darbietilpība;
	2. Kļūdu novēršanai tiek piemērota šāda kārtība:
		1. Ja darbu nevar turpināt (sistēmas avārija): maksimālais reakcijas laiks - 4 darba stundas, novēršanas laiks - 1 darba diena. Termiņu neievērošanas gadījumā Pasūtītājs ir tiesīgs aprēķināt Izpildītājam līgumsodu EUR 50,00 (piecdesmit euro) apmērā par katru nokavējuma darba dienu.
		2. Ja darbu var turpināt ar ierobežotu funkcionalitāti (problēma): maksimālais reakcijas laiks - 1 darba diena, novēršanas laiks - 2 darba dienas. Termiņu neievērošanas gadījumā Pasūtītājs ir tiesīgs aprēķināt Izpildītājam līgumsodu EUR 50,00 (piecdesmit euro) apmērā par katru nokavējuma darba dienu.
		3. Nenozīmīga kļūda, netraucē sistēmas funkcionalitāti: maksimālais reakcijas laiks - 2 darba dienas, novēršanas laiks - 6 darba dienas. Termiņu neievērošanas gadījumā Pasūtītājs ir tiesīgs aprēķināt Izpildītājam līgumsodu EUR 50,00 (piecdesmit euro) apmērā par katru nokavējuma darba dienu.
		4. Ar reakcijas laiku tiek saprasts laiks no pieteikuma nosūtīšanas brīža līdz brīdim, kad Izpildītājs ir uzsācis darbu.
		5. Kļūdas veidu/prioritāti nosaka Pasūtītājs.
		6. No Pasūtītāja puses pieteikt kļūdas ir pilnvaroti: ZVA ITSAN nodaļas darbinieki.
	3. Pasūtītājs norēķinās par Horizon integrācijas risinājumu garantijas/ koda uzturēšanu pēc stundu tarifa likmes par faktiski izmantotajām un/vai iepriekš saskaņotajām stundām. Gadījumā, ja Darba uzdevuma risināšanai Izpildītājs patērēja mazāk laika, nekā iepriekš bija paredzēts un saskaņots, tad Pasūtītājs veic apmaksu tikai par faktiski patērēto laiku.
	4. Izpildītājam jāapraksta kārtība, kā jāpiesaka un kā tiks pieņemtas kļūdas.
1. Horizon integrācijas risinājumu izmaiņu ieviešana.

Izpildītājam jānodrošina Horizon un citu IS (t.sk. ZVAIS, PVS) integrācijas izmaiņu izpēte, ieviešana, konsultēšana, dokumentēšana atbilstoši izmaiņu pieprasījumiem 12 (divpadsmit) mēnešu periodā no līguma spēkā stāšanas brīža:

* 1. Horizon un citu IS (t.sk. ZVAIS, PVS) integrācijas izmaiņas:
		1. Horizon un citu IS (t.sk. ZVAIS, PVS) integrācijas izmaiņu izpēte, ieviešana, konsultēšana, dokumentēšana atbilstoši izmaiņu pieprasījumam (Darba uzdevums) jānodrošina saskaņā ar šādu noteikto kārtību:
1. Izpēte.

Darba uzdevuma pieteikšanai Pasūtītājs izmanto pieteikuma veidlapu (Līguma pielikums Nr.5). Izpildītāja pārstāvji veic **Darba uzdevuma** izpēti, lai noskaidrotu detaļas un identificētu optimālo izpildes veidu. Pasūtītāja un Izpildītāja pārstāvji vienojas par pieprasījuma vienotu izpratni (Darba uzdevuma galīgo formulējumu, būtību, risināšanas prioritāti, darbietilpību un citu darba uzdevuma pieteikumā norādīto informāciju) – izmaiņu Darba uzdevuma galīgo formulējumu.

1. Novērtējums.

Darbs apjoms tiek novērtēts stundās, tiek noteikti izpildes termiņi. Izpildītājam jāapraksta, kā tiks veikta novērtēšana.

1. Saskaņošana.

Pasūtītāja un Izpildītāja pārstāvji, izmantojot e-pastu, vienojas par darba apjomu, izpildes termiņiem un risināšanas prioritāti, nodevumiem.

No Pasūtītāja puses pieteikt un saskaņot Darba uzdevumus ir pilnvaroti:

1. Informācijas tehnoloģiju un sistēmu attīstības nodaļas vadītāja I.Bērtulsone – e-pasta adrese: Iveta.Bertulsone@zva.gov.lv;
2. Informācijas tehnoloģiju un sistēmu attīstības nodaļas darbinieks E.Teteris – e-pasta adrese: Edgars.Teteris @zva.gov.lv

No Izpildītāja puses apstrādāt pieteikumus un saskaņot Darba uzdevumus ir pilnvaroti:

1. , e-pasta adrese:;
2. , e-pasta adrese:;
3. Izpilde.

Izpildītājs veic programmatūras koda labošanu, testēšanu, izmaiņu dokumentēšanu un rezultāta iesniegšanu Pasūtītājam, ieviešanu.

* + 1. Izpildītājs nodrošina Darba uzdevuma risināšanu, Pasūtītājs sniedz Darba uzdevuma risināšanai nepieciešamo papildus informāciju. Izpildītājs informē Pasūtītāju par Darba uzdevuma risināšanas gaitu.
		2. Darba uzdevuma risināšana tiek pārtraukta, saņemot Pasūtītāja apstiprinājumu, ka piedāvātais risinājums ir pieņemams vai ka Darba uzdevumu var slēgt citu iemeslu dēļ;
		3. Gadījumos, kad Darba uzdevuma risināšanas gaitā tiek konstatēts, ka problēmas novēršanai nepieciešama trešās puses programmatūras izstrādātāja (ražotāja) iejaukšanās, tas tiek saskaņots ar Pasūtītāju, un Darba uzdevums tiek nosūtīts attiecīgajam ražotājam.
		4. Par savstarpēji saskaņoto Darba uzdevuma izpildes termiņu kavējumu Pasūtītājs ir tiesīgs aprēķināt Izpildītāja līgumsodu 1% (viens procents) apmērā no Darba uzdevuma izmaksu kopsummas par katru nokavēto darba dienu.
		5. Izpildītājam jānodrošina garantijas laiks nodotiem Darba uzdevumiem (ieviestajām izmaiņām) – ne mazāk kā 2 (divi) gadi no to pieņemšanas – nodošanas.
		6. Izpildītājs veic izmaiņu pieprasījuma izstrādi, testēšanu un dokumentācijas papildināšanu, pamatojoties uz Pasūtītāja apstiprināto un saskaņoto Darba uzdevumu. Izpildītājs piegādā realizētās izmaiņas programmatūras laidiena veidā kopā ar laidiena aprakstu, kurā apkopoti visi konkrētajā piegādē realizētie izmaiņu pieprasījumi un kļūdu labojumi (ja tādi veikti) un citu savstarpēji saskaņoto dokumentāciju.
	1. Konsultatīvās vizītes:
		1. Konsultatīvas vizītes laiks tiek savstarpēji saskaņots, ņemot vērā konsultācijas mērķa aktualitāti – ja nepieciešama konsultācija darba procesa nepārtrauktības nodrošināšanai, vizīte jānodrošina 1 (vienas) darba dienas laikā, vai mazākas aktualitātes gadījumā vizītes laiks ir saskaņojams vismaz 1 (vienu) darba dienu iepriekš. Konsultatīvas vizītes laika savstarpēja saskaņošana notiek, izmantojot e-pastu.

No Pasūtītāja puses pieteikt vizītes un saskaņot vizītes laikus ir pilnvaroti:

1. Informācijas tehnoloģiju un sistēmu attīstības nodaļas vadītāja I.Bērtulsone – e-pasta adrese: Iveta.Bertulsone@zva.gov.lv
2. Informācijas tehnoloģiju un sistēmu attīstības nodaļas darbinieks E.Teteris – e-pasta adrese: Edgars.Teteris @zva.gov.lv

No Izpildītāja puses apstrādāt pieteikumus un saskaņot vizītes laikus ir pilnvaroti:

1. , e-pasta adrese: ;
2. , e-pasta adrese;
	* 1. Par Izpildītāja pārstāvja neierašanos saskaņotā laikā Pasūtītājs ir tiesīgs aprēķināt Izpildītājam līgumsodu EUR 50,00 (piecdesmit euro) apmērā par katru gadījumu.
	1. Pasūtītājs norēķinās par konsultācijām, pasūtītajām un saskaņotajām izmaiņām pēc stundu tarifa likmes par faktiski izmantotajām un iepriekš saskaņotajām stundām. Gadījumā, ja Darba uzdevuma risināšanai Izpildītājs patērēja mazāk laika, nekā iepriekš bija paredzēts un saskaņots, tad Pasūtītājs veic apmaksu tikai par faktiski patērēto laiku.
	2. Izpildītājam jāapraksta kārtība, kā jāpiesaka izmaiņas.
3. Izpildītājs nodod Pasūtītājam tiesības uz Izpildītāja Līguma izpildes rezultātā radītajiem un piegādātajiem Līguma ietvaros izstrādātajiem nodevumiem:
	1. neierobežoti un netraucēti lietot nodevumus Pasūtītāja vajadzībām, tajā skaitā nodot citiem izstrādātājiem, kas veic iepriekš minēto IS izstrādi, pilnveidošanu vai uzturēšanu, izmaiņu veikšanai tajos, lai nodrošinātu Pasūtītāja vajadzības;
	2. tulkot, adaptēt un jebkādi citādi pārveidot nodevumus un reproducēt šādi iegūtos rezultātus;
	3. demonstrēt nodevumus trešajām personām bez Izpildītāja atļaujas pieprasīšanas;
	4. Izpildītājs nodod Pasūtītājam visus dokumentus un visu nepieciešamo informāciju (source code, object code u.c.) minēto tiesību realizēšanai.

**Pielikums Nr.2**

pie 2018.gada \_\_\_\_.aprīļa

Pasūtītāja Līguma uzskaites Nr.\_\_\_\_\_\_\_

Izpildītāja Līguma uzskaites Nr.\_\_\_\_\_\_\_\_\_

**FINANŠU PIEDĀVĀJUMS**

|  |  |  |  |  |  |
| --- | --- | --- | --- | --- | --- |
| **N.p.k.** | **Izmaksu pozīcija** | **Vienība** | **Cena par vienu vienību bez PVN** | **Vienību skaits uz 12 mēnešiem** | **Cena kopā par visām vienībām bez PVN** |
| **1.** | **Informēšana par jaunām versijām.**Pasūtītāja informēšana par jaunākajām sistēmas Horizon versijām, to aprakstu un iespējām tās lejupielādēt, nosūtot informāciju uz Pasūtītāja norādīto e-pasta adresi. Horizon sistēmas kļūdu gadījumos sazināšanās nodrošināšana ar ražotāju par kļūdu novēršanu atbilstoši Tehniskās specifikācijas 1.punkta prasībām.  | c/st | **0.00** | **0.00** | 0.00 |
| **2.** | **Sistēmas izmantošanas konsultācijas**.Pasūtītāja konsultēšanu pa tālruni vai e-pastu saistībā ar Horizon izmantošanu neierobežotā apmērā darba laikā noplkst. 9:00 līdz 17:0**0** līguma darbības laikā atbilstoši Tehniskās specifikācijas 2.punkta prasībām.   | c/st |  | **320\*** |  |
| **3.** | **Horizon integrācijas risinājumu koda uzturēšana.**Horizon integrācijas risinājumu ar citām ZVA IS koda uzturēšana un garantija, nodrošinot noteiktos reakcijas un novēršanas laikus atbilstoši Tehniskās specifikācijas 3.punkta prasībām. | c/st |  | 12 |  |
| **4.** | **Horizon integrācijas risinājumu izmaiņu ieviešana**.Horizon un citu IS (t.sk. ar ZVAIS, PVS) integrācijas izmaiņu izpēte, ieviešana, konsultēšana, dokumentēšana atbilstoši izmaiņu pieprasījumiem, nodrošinot, ka garantijas laiks ieviestajām izmaiņām ir 2 (divi) gadi atbilstoši Tehniskās specifikācijas 4.punkta prasībām | c/st |  |  **360\*** |  |
| **Kopējā summa EUR bez PVN:** | 27000.00 |
| **PVN 21%:** | 5670.00 |
| **Kopējā summa EUR ar PVN:** | 32670.00 |

\* - Norādītais darbu apjoms ir indikatīvs un paredzēts piedāvājumu savstarpējai salīdzināšanai. Pasūtītājs Līguma ietvaros nav saistīts ar konkrētu pasūtāmo darbu apjomu un veic pasūtījumus atbilstoši vajadzībai un savām finanšu iespējām, t.i., Pasūtītājam ir tiesības neizmantot visu plānoto iepirkuma apjomu.

**Pielikums Nr.3**

pie 2018.gada \_\_\_\_.aprīļa

Pasūtītāja Līguma uzskaites Nr.\_\_\_\_\_\_\_

Izpildītāja Līguma uzskaites Nr.\_\_\_\_\_\_\_\_\_

SAISTĪBU RAKSTS

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

pildot\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

pienākumus, apņemos:

1. Neizpaust, neuzticēt un neatklāt trešajai pusei dokumentus vai informāciju, kas man tiks uzticēta vai kļūs zināma, pildot darba pienākumus;
2. dokumentus vai informāciju, kas man tiks uzticēti vai kļūs zināmi, pildot darba pienākumus, izmantot tikai savā darbā saistībā ar Zāļu valsts aģentūras darba uzdevumu izpildi;
3. dokumentus, kas vairs nav nepieciešami darba pienākumu pildīšanai, nepaturēt sev un nodot Zāļu valsts aģentūrai.

Šis saistību raksts neattiecas uz dokumentiem vai informāciju, par kuriem es varu pierādīt, ka tie nonākuši manā rīcībā pirms šī saistību raksta parakstīšanas.

Rīgā,

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Datums Paraksts

**Pielikums Nr.4**

pie 2018.gada \_\_.aprīļa

Pasūtītāja Līguma uzskaites Nr.\_\_\_\_\_\_\_

Izpildītāja Līguma uzskaites Nr.\_\_\_\_\_\_\_\_\_

Interešu konflikta deklarācija

(aizpilda Zāļu valsts aģentūras ārpakalpojumu sniedzēju darbinieki)

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dzimšanas dati \_\_ . \_\_ . \_\_\_\_\_\_

(vārds, uzvārds) (dd.mm.gggg)

Deklarētā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

Faktiskā dzīvesvieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apliecinu, ka manas vienīgās tiešās vai netiešās saistības ar farmācijas industriju ir zemāk norādītās:

*(Lūdzu, ievelciet krustiņus atbilstošajos lodziņos un norādiet uzņēmuma un produkta nosaukumu saistību esamības gadījumā)*

|  |  |  |  |
| --- | --- | --- | --- |
| Man ir finansiāla ieinteresētība *(pieder akcijas vai daļas)* farmaceitiskas darbības uzņēmumā un/vai man ir saimnieciskas darbības līguma attiecības ar farmaceitiskas darbības uzņēmumu. | NĒ□ | JĀ□ | Uzņēmuma un / vai produkta nosaukums |
| Esmu bijis darbinieks, konsultants, atbildīgais pētnieks, vadības komitejas loceklis, padomes loceklis vai citā veidā esmu bijis nodarbināts, vai man ir bijušas cita veida līguma attiecības *(vajadzīgo pasvītrot)* farmaceitiskās darbības uzņēmumā saistībā ar konkrētu produktu: | NĒ | JĀ | Uzņēmuma un / vai produkta nosaukums |
| * Šobrīd vai pagājušajā gadā
 | □ | □ |  |
| * Pirms 1 līdz 3 gadiem
 | □ | □ |  |
| * Pirms 3 līdz 5 gadiem
 | □ | □ |  |
| Esmu bijis pētnieks (ne atbildīgais) produkta izstrādē: | NĒ | JĀ | Uzņēmuma, produkta nosaukums |
| * Šobrīd vai pagājušajā gadā
 | □ | □ |  |
| * Pirms 1 līdz 3 gadiem
 | □ | □ |  |
| Esmu produkta patenta īpašnieks | □ | □ |  |
| Uzņēmums, kurā es strādāju, saņem dotācijas vai cita veida finansējumu no farmaceitiskās darbības uzņēmuma | □ | □ |  |
| Man ir radinieks *(tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais)* un/vai kopīgā mājsaimniecībā dzīvo persona, kas ir darbinieks vai citādi saistīts ar farmaceitiskās darbības uzņēmumu | NĒ□ | JĀ□ | Uzņēmuma nosaukums |

Ar šo apstiprinu, ka bez iepriekš minētajām man NAV nekādu citu saistību vai faktu, kas būtu paziņojami Zāļu valsts aģentūrai. Gadījumā, ja man radīsies jaunas papildu saistības, es par to informēšu Zāļu valsts aģentūru.

Rīgā, \_\_\_\_\_\_\_\_\_\_\_\_\_\_\_\_\_\_\_

**Pielikums Nr.5**

pie 2018.gada \_\_.aprīļa

Pasūtītāja Līguma uzskaites Nr.\_\_\_\_\_\_\_

Izpildītāja Līguma uzskaites Nr.\_\_\_\_\_\_\_\_

**Zāļu valsts aģentūra**

**Līgums Nr. \_\_\_\_\_\_\_**

**DARBA UZDEVUMS NR. \_\_\_**

|  |  |  |  |
| --- | --- | --- | --- |
|  | **Vārds, Uzvārds** | **Datums** | **Paraksts** |
| **PIEPRASĪTĀJS** |  |  |  |
| **SASKAŅOTĀJS (ZVA)** |  |  |  |
| **IZPILDĪTĀJS** |  |  |  |

|  |  |  |  |  |  |  |
| --- | --- | --- | --- | --- | --- | --- |
| Tehniskās specifikācijas pozīcijas Nr | Daudzums | Mērvienība | Cena, EUR bez PVN | Summa, EUR bez PVN  | Termiņš | Prioritāte |
|  |  |  |  |  |  |  |

**DARBA APRAKSTS:**

|  |
| --- |
|  |

**DARBS IZPILDĪTS:**

|  |  |  |
| --- | --- | --- |
| **Vārds, Uzvārds** | **Datums** | **Paraksts** |
|  |  |  |